b"\n_START_ARTICLE_\nJudah Folkman\n_START_SECTION_\nBiografia\n_START_PARAGRAPH_\nNascut a la ciutat de Cleveland, a l'estat nord-americ\xc3\xa0 d'Ohio, el 1933 va llicenciar-se en medicina per la Universitat Harvard el 1957._NEWLINE_Inici\xc3\xa0 els seus estudis de recerca quir\xc3\xbargica i m\xc3\xa8dica al voltant de l'angiog\xc3\xa8nesis, proc\xc3\xa9s pel qual els tumors formen un sistema vascular propi que els permet la seva nutrici\xc3\xb3 i desenvolupament posterior, una de les teories m\xc3\xa9s rellevants actualment en la lluita contra el c\xc3\xa0ncer. En les seves investigacions Folkman va descobrir que l'agniog\xc3\xa8nesis dels tumors pot ser bloquejada i deixar-la en letargia de manera indefinida gr\xc3\xa0cies a la combinaci\xc3\xb3 de les prote\xc3\xafnes necess\xc3\xa0ries._NEWLINE_Actualment el doctor Folkman dirigeix el departament d'investigaci\xc3\xb3 quir\xc3\xbargica del Children's Hospital de Boston i \xc3\xa9s professor de Biologia Cel\xc2\xb7lular en la Universitat Harvard._NEWLINE_L'any 2004 fou guardonat amb el Premi Pr\xc3\xadncep d'Ast\xc3\xbaries d'Investigaci\xc3\xb3 Cient\xc3\xadfica i T\xc3\xa8cnica, juntament amb Tony Hunter, Joan Massagu\xc3\xa9 Sol\xc3\xa9, Bert Vogelstein i Robert Weinberg, pels seus estudis del sistema vascular que desenvolupen els tumors, una de les principals bases per al tractament en oncologia."